b'\n_START_ARTICLE_\nTolga-Os\n_START_PARAGRAPH_\nTolga-Os (1966\xe2\x80\x931975) i Hedmark er en av meget f\xc3\xa5 skilsmissekommuner i Norge i nyere tid.  Kommunen bestod med navnet Tolga-Os fra 1. januar 1966 til 31. desember 1975, da de to tidligere kommunene Tolga og Os ble gjenopprettet.\n_START_SECTION_\nHistorikk\n_START_PARAGRAPH_\n1837: Tolga kommune ble opprettet med hovedsakelig samme grenser som dagens to kommuner. _NEWLINE_1. januar 1911 ble det gjennomf\xc3\xb8rt grensejusteringer i Tolga, Trysil, Ytre- og \xc3\x98vre Rendal kommuner for \xc3\xa5 opprette Engerdal kommune. Et omr\xc3\xa5de med 201 innbyggere fra Tolga ble overf\xc3\xb8rt til den nye kommunen._NEWLINE_I 1926 ble Os skilt ut fra Tolga som egen kommune. Etter delingen hadde Tolga 1\xc2\xa0917 innbyggere. Os hadde 1\xc2\xa0936._NEWLINE_1. januar 1966 ble Tolga og Os kommuner sl\xc3\xa5tt sammen til den nye Tolga-Os kommune. Tolga hadde ved sammensl\xc3\xa5ingen 1\xc2\xa0944 innbyggere, Os 2\xc2\xa0015._NEWLINE_1. januar 1976 ble Tolga-Os igjen delt i Tolga og Os kommuner. Tolga kommune hadde et innbyggertall p\xc3\xa5 1\xc2\xa0865, Os hadde 1\xc2\xa0859.'